CELEX: 32015R1019
Language: sl
Date: 2015-06-29 00:00:00
Title: Izvedbena uredba Komisije (EU) 2015/1019 z dne 29. junija 2015 o spremembi Izvedbene uredbe Sveta (EU) št. 1106/2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih žic iz nerjavnega jekla s poreklom iz Indije, spremembi Izvedbene uredbe Sveta (EU) št. 861/2013 o uvedbi dokončne izravnalne dajatve in dokončnem pobiranju začasne dajatve, uvedene na uvoz nekaterih žic iz nerjavnega jekla s poreklom iz Indije, in razveljavitvi Izvedbene uredbe Komisije (EU) 2015/49

30.6.2015   
            
            
               SL
            
            
               Uradni list Evropske unije
            
            
               L 163/18
            
         IZVEDBENA UREDBA KOMISIJE (EU) 2015/1019
   z dne 29. junija 2015
   o spremembi Izvedbene uredbe Sveta (EU) št. 1106/2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih žic iz nerjavnega jekla s poreklom iz Indije, spremembi Izvedbene uredbe Sveta (EU) št. 861/2013 o uvedbi dokončne izravnalne dajatve in dokončnem pobiranju začasne dajatve, uvedene na uvoz nekaterih žic iz nerjavnega jekla s poreklom iz Indije, in razveljavitvi Izvedbene uredbe Komisije (EU) 2015/49
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“),
   ob upoštevanju Izvedbene uredbe Sveta (EU) št. 1106/2013 z dne 5. novembra 2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih žic iz nerjavnega jekla s poreklom iz Indije (2) in zlasti člena 2 Izvedbene uredbe,
   ob upoštevanju naslednjega:
   A.   VELJAVNI UKREPI
   
   
               (1)
            
            
               Svet je z Izvedbeno uredbo (EU) št. 1106/2013 uvedel dokončno protidampinško dajatev na uvoz v Unijo žice iz nerjavnega jekla, ki vsebuje:
               
                           —
                        
                        
                           2,5 mas. % ali več niklja, razen žice, ki vsebuje 28 mas. % ali več, vendar ne več kot 31 mas. % niklja in 20 mas. % ali več, vendar ne več kot 22 mas. % kroma,
                        
                     
                           —
                        
                        
                           manj kot 2,5 mas. % niklja, razen žice, ki vsebuje 13 mas. % ali več, vendar ne več kot 25 mas. % kroma in 3,5 mas. % ali več, vendar ne več kot 6 mas. % aluminija,
                        
                     trenutno uvrščene pod oznaki KN 7223 00 19 in 7223 00 99 ter s poreklom iz Indije („zadevni izdelek“).
            
         
               (2)
            
            
               V preiskavi, ki je privedla do uvedbe dokončne protidampinške dajatve, je sodelovalo veliko proizvajalcev izvoznikov iz Indije. Zato je Evropska komisija („Komisija“) izbrala vzorec indijskih proizvajalcev izvoznikov, ki jih je preiskala.
            
         
               (3)
            
            
               Svet je uvedel individualne stopnje dajatve na uvoz zadevnega izdelka v razponu od 0 % do 12,5 % za vzorčene družbe in tehtano povprečno dajatev v višini 5 % za sodelujoče nevzorčene družbe.
            
         
               (4)
            
            
               Svet je prav tako uvedel dajatev na ravni države v višini 12,5 % za vse druge družbe, ki se niso javile ali niso sodelovale v preiskavi.
            
         
               (5)
            
            
               Člen 2 Izvedbene uredbe (EU) št. 1106/2013 določa, da če kateri koli novi proizvajalec izvoznik iz Indije Komisiji predloži dovolj dokazov, da:
               
                           (a)
                        
                        
                           v obdobju, na katerem temeljijo ukrepi, in sicer med 1. aprilom 2011 in 31. marcem 2012 („obdobje preiskave“), v Unijo ni izvažal zadevnega izdelka;
                        
                     
                           (b)
                        
                        
                           ni povezan z nobenim izvoznikom ali proizvajalcem, za katerega veljajo protidampinški ukrepi, uvedeni z navedeno uredbo, ter
                        
                     
                           (c)
                        
                        
                           je zadevni izdelek dejansko izvažal v Unijo po koncu obdobja preiskave ali prevzel nepreklicno pogodbeno obveznost, da bo po koncu obdobja preiskave v Unijo izvozil precejšnjo količino zadevnega izdelka,
                        
                     se člen 1(2) navedene uredbe lahko spremeni tako, da se novemu proizvajalcu izvozniku odobri stopnja dajatve, ki se uporablja za sodelujoče družbe, ki niso vključene v vzorec, in sicer tehtana povprečna dajatev v višini 5 %.
            
         B.   ZAHTEVEK NOVEGA PROIZVAJALCA IZVOZNIKA
   
   
               (6)
            
            
               Indijski družbi Superon Schweisstechnik India Ltd. („prvi vložnik“) in Anand ARC Ltd. („drugi vložnik“) sta zahtevali, da se jima odobri stopnja dajatve, ki se uporablja za sodelujoče družbe, ki niso vključene v vzorec („obravnava novega proizvajalca izvoznika“ ali „ONPI“).
            
         
               (7)
            
            
               Za ugotovitev, ali vložnika izpolnjujeta merila za odobritev ONPI, določena v členu 2 Izvedbene uredbe (EU) št. 1106/2013, je bila izvedena preiskava.
            
         
               (8)
            
            
               Vložnikoma je bil poslan vprašalnik, s katerim sta bila pozvana, naj predložita dokaze, da izpolnjujeta vsa zgoraj navedena merila, določena v členu 2 Izvedbene uredbe (EU) št. 1106/2013.
            
         
               (9)
            
            
               Komisija je zbrala in preverila vse informacije, ki so bile po njenem mnenju potrebne za ugotovitev, ali vložnika izpolnjujeta tri merila za odobritev ONPI. Preveritveni obiski so bili izvedeni v prostorih družb:
               
                           —
                        
                        
                           Superon Schweisstechnik India Ltd., Gurgaon,
                        
                     
                           —
                        
                        
                           Anand ARC Ltd., Mumbai.
                        
                     
         
               (10)
            
            
               Prvi vložnik je predložil zadostne dokaze glede izpolnjevanja treh meril iz člena 2 Izvedbene uredbe (EU) št. 1106/2013. Prvi vložnik je dejansko lahko dokazal, da:
               
                           (i)
                        
                        
                           v obdobju med 1. aprilom 2011 in 31. marcem 2012 v Unijo ni izvažal zadevnega izdelka;
                        
                     
                           (ii)
                        
                        
                           ni povezan z nobenim izvoznikom ali proizvajalcem iz Indije, za katerega veljajo protidampinški ukrepi, uvedeni z Izvedbeno uredbo (EU) št. 1106/2013, ter
                        
                     
                           (iii)
                        
                        
                           je od oktobra 2012 v Unijo dejansko izvozil precejšnjo količino zadevnega izdelka, in sicer 30 ton,
                        
                     zato se mu lahko v skladu s členom 2 Izvedbene uredbe (EU) št. 1106/2013 odobri stopnja dajatve, ki se uporablja za sodelujoče družbe, ki niso vključene v vzorec, tj. 5 %, in bi ga bilo treba dodati na seznam sodelujočih indijskih proizvajalcev izvoznikov, ki niso bili vključeni v vzorec.
            
         
               (11)
            
            
               Drugi vložnik pa ni izpolnil prvega merila, saj je zadevni izdelek v Unijo izvažal v obdobju preiskave. Zahtevek te družbe za ONPI je bil zato zavrnjen.
            
         
               (12)
            
            
               Komisija je vložnika in industrijo Unije obvestila o navedenih ugotovitvah in jim dala možnost, da predložijo pripombe. En proizvajalec izvoznik je zahteval retroaktivno uporabo sklepa. Vendar ta možnost v skladu s trenutnim postopkom ni predvidena, o čemer je bil proizvajalec izvoznik ustrezno obveščen. Prejela ni nobenih drugih pripomb.
            
         
               (13)
            
            
               Prvemu vložniku je treba dodeliti novo dodatno oznako TARIC (B997). Zgolj iz razlogov tehnične integracije v TARIC bi morala ta uredba spremeniti Izvedbeno uredbo Sveta (EU) št. 861/2013 (3), tako da se prvemu vložniku dodeli enaka dodatna oznaka TARIC (B997).
            
         
               (14)
            
            
               Izvedbena uredba Komisije (EU) 2015/49 (4) je bila sprejeta brez pridobitve mnenja Odbora, ustanovljenega s členom 15(1) osnovne uredbe. Za zagotovitev pravne varnosti in zaščito legitimnih pričakovanj bi bilo zato treba Izvedbeno uredbo Komisije (EU) 2015/49 razveljaviti in njeno vsebino ponovno sprejeti z učinkom od začetka veljavnosti Izvedbene uredbe (EU) 2015/49.
            
         
               (15)
            
            
               Ta uredba je v skladu z mnenjem Odbora, ustanovljenega s členom 15(1) osnovne uredbe –
            
         SPREJELA NASLEDNJO UREDBO:
   Člen 1
   Izvedbena uredba (EU) št. 1106/2013 se spremeni:
   
               (a)
            
            
               dodatna oznaka TARIC „B781“ iz razpredelnice v členu 1(2) se nadomesti z besedilom „glej Prilogo“;
            
         
               (b)
            
            
               Priloga se nadomesti s Prilogo k tej uredbi.
            
         Člen 2
   Vnos „B999“ iz razpredelnice v členu 1(2) Izvedbene uredbe Sveta (EU) št. 861/2013 se nadomesti z naslednjim: „B999 (za Superon Schweisstechnik India Ltd., Gurgaon, Haryana, Indija, je dodatna oznaka TARIC B997)“.
   Člen 3
   Izvedbena uredba Komisije (EU) 2015/49 se razveljavi z učinkom od 16. januarja 2015.
   Člen 4
   Ta uredba začne veljati dan po objavi v Uradnem listu Evropske unije. Pravni učinek ima od 16. januarja 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. junija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 22.12.2009, str. 51.
   
      (2)  UL L 298, 8.11.2013, str. 1.
   
      (3)  Izvedbena uredba Sveta (EU) št. 861/2013 z dne 2. septembra 2013 o uvedbi dokončne izravnalne dajatve in dokončnem pobiranju začasne dajatve, uvedene na uvoz nekaterih žic iz nerjavnega jekla s poreklom iz Indije (UL L 240, 7.9.2013, str. 1).
   
      (4)  Izvedbena uredba Komisije (EU) 2015/49 z dne 14. januarja 2015 o spremembi Izvedbene uredbe Sveta (EU) št. 1106/2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz nekaterih žic iz nerjavnega jekla s poreklom iz Indije, in o spremembi Izvedbene uredbe Sveta (EU) št. 861/2013 o uvedbi dokončne izravnalne dajatve in dokončnem pobiranju začasne dajatve, uvedene na uvoz nekaterih žic iz nerjavnega jekla s poreklom iz Indije (UL L 9, 15.1.2015, str. 17).
   
      PRILOGA
      Sodelujoči indijski proizvajalci izvozniki, ki niso bili vključeni v vzorec:
      
                  Ime družbe
               
               
                  Mesto
               
               
                  Dodatna oznaka TARIC
               
            
                  Bekaert Mukand Wire Industries
               
               
                  Lonand, Tal. Khandala, Satara District, Maharashtra
               
               
                  B781
               
            
                  Bhansali Bright Bars Pvt. Ltd.
               
               
                  Mumbai, Maharashtra
               
               
                  B781
               
            
                  Bhansali Stainless Wire
               
               
                  Mumbai, Maharashtra
               
               
                  B781
               
            
                  Chandan Steel
               
               
                  Mumbai, Maharashtra
               
               
                  B781
               
            
                  Drawmet Wires
               
               
                  Bhiwadi, Rajasthan
               
               
                  B781
               
            
                  Jyoti Steel Industries Ltd.
               
               
                  Mumbai, Maharashtra
               
               
                  B781
               
            
                  Mukand Ltd.
               
               
                  Thane
               
               
                  B781
               
            
                  Panchmahal Steel Ltd.
               
               
                  Dist. Panchmahals, Gujarat
               
               
                  B781
               
            
                  Superon Schweisstechnik India Ltd
               
               
                  Gurgaon, Haryana
               
               
                  B997